สวัสดีค่ะคือช่วงเดือนพฤษภาคมที่ผ่านมา หนูมีทริปไปเที่ยวทะเลค่ะ ประจำเดือนจะมาช่วงนั้นพอดี เลยทานยาเลื่อนประจำเดือน ตั้งแต่วันที่ 9-13 พอหยุดทาน วันที่ 15 ก็มาทันทีค่ะ มา 4-5 วันปกติ แล้วเดือนนี้หนูต้องเจอแฟนค่ะ เจอกันเดือนละครั้ง กลัวประจำเดือนจะมาก็เลยทานอีก วันที่ 10 2 เม็ดเช้าเย็นค่ะ แล้ววันที่ 11 มีเพศสัมพันธ์กับแฟน แต่ป้องกันโดยสวมถุงยางนะคะ และถุงก็ปลอดภัยค่ะ ไม่รั่วหรือแตก แต่จริงๆประจำเดือนหนูน่าจะมาวันที่ 16 มิถุนายน แต่วันนี้วันที่ 20 แล้วค่ะ ก็ยังไม่มา การทานยาเลื่อนประจำเดือนมีส่วนทำให้ประจำเดือนเลื่อนออกไปอีกมั้ยคะ ขอบมากๆค่ะ
สวัสดีค่ะอาการประจำเดือนไม่มานั้นเป็นสิ่งที่พบได้ค่อนข้างบ่อย โดยทั่วไป อาการประจำเดือนไม่มาอันเกิดจากสาเหตุที่พบได้ทั่วไป มีดังนี้ ระดับฮอร์โมนที่ไม่สมดุล การรับประทานยาฮอร์โมนรวมถึงยาคุมกำเนิด มีความเครียดความวิตกกังวล ออกกำลังกายมากเกินไป น้ำหนักมากผิดปกติ หรือลดน้ำหนักมากเกินไป มีภาวะถุงน้ำรังไข่หลายใบ ตั้งครรภ์ การให้นมบุตร เป็นต้นในกรณี้การรับประทานยาเลื่อนประจำเดือน ก็อาจเป็นสาเหตุหนึ่งที่ทำให้ประจำเดือนมาล่าช้าได้ค่ะ ส่วนการสวมถุงยางอนามัยในฝ่ายชายเมื่อมีเพศสัมพันธ์ หากสวมอย่างถูกต้อง ก็ถือว่ามีประสิทธิภาพในการป้องกันการติดเชื้อทางเพศสัมพันธ์ และป้องกันการตั้งครรภ์ แนะนำว่า หากประจำเดือนยังไม่มา ควรปรึกษาแพทย์ เพื่อรับการตรวจร่างกาย และอาจต้องตรวจเพิ่มเติมอื่น แล้วจึงให้การวินิจฉัยและการรักษาที่ถูกต้องเหมาะสมต่อไปค่ะ